62019CO0803_INF
Διάταξη του Δικαστηρίου (όγδοο τμήμα)της 28ης Μαΐου 2020 –WWK Lebensversicherung auf Gegenseitigkeit
(Υπόθεση C‑803/19)
«Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Ασφάλιση ζωής – Οδηγίες 2002/83/ΕΚ και 2009/138/ΕΚ – Δικαίωμα υπαναχώρησης – Επιστροφή των ποσών που καταβλήθηκαν στην ασφαλιστική επιχείρηση ως φόρος ασφαλίστρων – Σχετικές λεπτομέρειες»
Ελευθερία εγκαταστάσεως – Ελεύθερη παροχή υπηρεσιών – Ασφάλιση ζωής – Οδηγίες 2002/83 και 2009/138 – Δικαίωμα υπαναχώρησης του αντισυμβαλλομένου – Άσκηση του δικαιώματος υπαναχώρησης – Επιστροφή των ποσών που καταβλήθηκαν στον ασφαλιστή ως φόρος ασφαλίστρων – Σχετικές λεπτομέρειες – Εθνική ρύθμιση η οποία εξαιρεί από το ποσό που πρέπει να επιστρέψει ο ασφαλιστής τον φόρο επί των ασφαλίστρων τα οποία εισέπραξε η ασφαλιστική επιχείρηση – Επιτρέπεται – Προϋπόθεση
(Οδηγία 2002/83 του Ευρωπαϊκού Κοινοβουλίου και του Συμβουλίου, άρθρα 35 § 1 και 36 § 3· οδηγία 2009/138 του Ευρωπαϊκού Κοινοβουλίου και του Συμβουλίου, άρθρα 185 § 1 και 186 § 1)
(βλ. σκέψεις 27‑32, 37 και διατακτ.)
Διατακτικό
Το Δικαστήριο διατάσσει:
Το άρθρο 35, παράγραφος 1, σε συνδυασμό με το άρθρο 36, παράγραφος 1, της οδηγίας 2002/83/ΕΚ του Ευρωπαϊκού Κοινοβουλίου και του Συμβουλίου, της 5ης Νοεμβρίου 2002, σχετικά με την ασφάλιση ζωής, και το άρθρο 185, παράγραφος 1, σε συνδυασμό με το άρθρο 186, παράγραφος 1, της οδηγίας 2009/138/ΕΚ του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με την ανάληψη και την άσκηση δραστηριοτήτων ασφάλισης και αντασφάλισης (Φερεγγυότητα II), έχουν την έννοια ότι δεν αντιτίθενται σε εθνική νομοθεσία κατά την οποία, σε περίπτωση υπαναχωρήσεως του αντισυμβαλλομένου από την ασφαλιστική σύμβαση, ο φόρος ασφαλίστρων ο οποίος οφείλεται από τον αντισυμβαλλόμενο, εισπράττεται δε από τον ασφαλιστή και αποδίδεται από αυτόν στο κράτος, εξαιρείται από τα ποσά τα οποία πρέπει να επιστρέψει ο ασφαλιστής στον αντισυμβαλλόμενο, με αποτέλεσμα αυτός να πρέπει να αξιώσει την επιστροφή του φόρου από τις φορολογικές αρχές ή, άλλως, να ασκήσει αγωγή αποζημιώσεως κατά του ασφαλιστή, υπό την προϋπόθεση ότι οι ισχύοντες βάσει του εφαρμοστέου δικαίου επί της ασφαλιστικής συμβάσεως δικονομικοί κανόνες περί της επιστροφής των ποσών αυτών που καταβλήθηκαν ως φόρος ασφαλίστρων δεν μπορούν να θέσουν εν αμφιβόλω την αποτελεσματικότητα του δικαιώματος υπαναχωρήσεως το οποίο έχει ο αντισυμβαλλόμενος βάσει του δικαίου της Ένωσης, πράγμα που εναπόκειται στο αιτούν δικαστήριο να εξακριβώσει.